З.а. на Русия Сергей Бобров за своя прочит на „Дон Кихот” - Държавна опера - Варна | State Opera Theatre - Varna, Bulgaria
ДО КРАЯ НА ДЕКЕМВРИ 2017 НА СЦЕНИТЕ НА ТЕАТРАЛНО-МУЗИКАЛЕН ПРОДУЦЕНТСКИ ЦЕНТЪР ВАРНА
Понеделник Юли 13th, 2020
З.а. на Русия Сергей Бобров за своя прочит на „Дон Кихот”
Премиера на Опера в Летния театър и ММФ „Варненско лято” 2016
11 юли 2016, 21.00
З.а. на Русия, главен балетмайстор на Държавна опера Варна и Артистичен директор на Държавния театър за опера и балет в Красноярск Сергей Бобров е режисьор-постановчикна балета „Дон Кихот”по музика на Лудвиг Минкус, чиято премиера предстои на 11 юли, в рамките на Опера в Летния театър и ММФ „Варненско лято”.
Диригент Вилиана Вълчева, художник Кристина Фьодорова, танцуват водещи балетисти от Красноярск и Варна.
В главните роли: Георгий Болсуновский – Базил, Екатерина Булгутова – Китри, Павел Кирчев – Тореадор, Румен Стефанов – Дон Кихот, Даниел Христов – Санчо Панса, Юрий Кудрявцев - Еспада; Галина Велчева - Мерседес; Олеся Алдонина - Улична танцьорка; Илияна Трифонова - Циганка; Николай Димитров - Гамаш; Юрика Аоки и Евгения Минкова - Приятелки на Китри; Юрика Аоки и Елена Свинко - вариации; Илияна Славова, Мартин Чикалов и Константинус Каравос – жига. Оркестър на Държавна опера Варна с концертмайстор Красимир Щерев.
„Дон Кихот” е много специално балетно произведение, което не следва буквално романа на Сервантес, не остава статично и непрекъснато се развива”, разказва режисьорът Сергей Бобров. „Романът е просто повод да се представи една интересна хореография, като разбира се действието започва и завършва с двамата основни герои Дон Кихот и Санчо Панса. Първата постановка на балета е на Мариус Петипа в Мариински театър, последвана от версията на Александър Горский в Болшой театър.
В моята постановка, която се основава върху прочита на Горский, аз съм внесъл свои хореографски решения. Въобще характерното за този балет е, че много хореографи и балетисти измислят нови фрагменти и така непрекъснато обогатяват визията на „Дон Кихот”. Балетистът Сергей Корень например е добавил нов момент в танца на тореадора, композиторът Глиер е създал своя музика за балета, Касьян Голейзовский е направил хореографията на „Цигански танц” по музика на Валерий Желобинский. Моят авторски принос, специално за варненската премиера, е заключителният танц на кордебалета Фанда́нго,за чиято хореография почерпих вдъхновение от популярния испански народен танц от XVII век.
Специална хореография поставям също за Георгий Болсуновски, който изпълнява ролята на Базил, разчитам също на доброто представяне на варненеца Павел Кирчев, комуто съм поверил ролята на тореадора. В премиерния спектакъл участват водещи балетни солисти от Държавния театър за опера и балет в Краснорск и от Държавна опера Варна, които оформиха една чудесна трупа. Те танцуват с жар, репетират всеотдайно и аз вярвам, че публиката ще оцени по достойнство тяхното балетно и артистично майсторство”, убеден е постановчикът Сергей Бобров.
Балетна гала в Опера в Летния театър и ММФ „Варненско лято” 2016
З. а. на Русия Сергей Бобров поставя „Дон Кихот” и Балетна гала за Опера в Летния театър и ММФ „Варненско лято” 2016